paragraph_text: Status zaštite je pokazatelj postojanja pojedine vrste i vjerojatnosti da ona opstane u bližoj budućnosti. Procjeni statusa zaštite doprinose brojni kriteriji: veličina populacije, brzina smanjenja ili porasta brojnosti, uspješnost razmnožavanja te poznate prijetnje. Razni sustavi statusa zaštite su u upotrebi na međunarodnim, nacionalnim i lokalnim razinama.